Specialiųjų pirkimo sąlygų 4 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“

**TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ**

1. Tiekėjo kvalifikacija turi atitikti šiame priede nustatytus (ar aukštesnius) reikalavimus kvalifikacijai. Jei pasiūlymas teikiamas ūkio subjektų grupės jungtinės veiklos sutarties pagrindu, atitiktis šiame priede nustatytiems reikalavimams aprašoma prie kiekvieno reikalavimo atskirai (Žr. lentelę žemiau).

**Tiekėjų kvalifikacijos reikalavimai**

| **Eil. Nr.** | **Kvalifikacijos reikalavimas[[1]](#footnote-1)** | **Atitiktį reikalavimui įrodantys dokumentai** | **Subjektas, kuris turi atitikti reikalavimą** |
| --- | --- | --- | --- |
|  | **Teisė verstis veikla ir finansinis pajėgumas** | | |
| 1.1. | Tiekėjo vidutinės metinės veiklos pajamos iš veiklos, su kuria susijęs atliekamas pirkimas per paskutinius 2 finansinius metus, o jeigu tiekėjas įregistruotas ar veiklą atitinkamoje srityje pradėjo vėliau – nuo jo įregistravimo dienos, turi būti ne mažesnės kaip 1**50 000 Eur be PVM.**  Laikoma, kad su atliekamu pirkimu susijusi veikla yra: šildymo katilinių statyba ir remontas, šildymo katilinių įrangos pardavimas, montavimas ir aptarnavimas. | ***Pateikiama su pasiūlymu:*** *EBVPD ir*ūkio subjekto vadovo ir ūkio subjekto vyriausiojo buhalterio (buhalterio) arba kito asmens, galinčio tvarkyti ūkio subjekto buhalterinę apskaitą pagal teisės aktus, pasirašyta deklaracija (Pirkimo sąlygų priedas Nr. 10), apie paskutiniais 2 finansiniais metais, o jeigu ūkio subjektas įregistruotas ar veiklą atitinkamoje srityje pradėjo vėliau, – nuo ūkio subjekto įregistravimo ar veiklos su pirkimu susijusioje srityje pradžios (jeigu ši informacija turima), gautas metines pajamas iš veiklos, su kuria susijęs atliekamas pirkimas.  Jeigu tiekėjas dėl pateisinamų priežasčių negali pateikti pirkimo vykdytojo reikalaujamų jo finansinį ir ekonominį pajėgumą įrodančių dokumentų, jis turi teisę pateikti kitus pirkimo vykdytojui priimtinus dokumentus. | Tiekėjas. Jeigu pasiūlymą teikia ūkio subjektų grupė – reikalavimą turi atitikti visi kartu (pajėgumai sumuojami);  Tiekėjas gali remtis kitų ūkio subjektų pajėgumais: reikalavimą turi atitikti visi kartu (šių ūkio subjektų pajėgumai gali būti sumuojami su tiekėjo pajėgumais);  Subtiekėjams šis reikalavimas nenustatomas.  Tiekėjas ir ūkio subjektai, kurių pajėgumais remiasi tiekėjas pagrindžiant atitikimą šiam kvalifikaciniam reikalavimui, privalo prisiimti solidarią atsakomybę už pirkimo sutarties įvykdymą (pateikiamas dokumentas (sutartis ar kt.), įrodantis solidarios atsakomybės prisiėmimą pirkimo laimėjimo atveju).  Subtiekėjams šis reikalavimas nenustatomas. |
| 1.2. | Tiekėjas per paskutinius 5 metus iki pasiūlymo pateikimo termino pabaigos yra tinkamai\* pastatęs, įrengęs, remontavęs (sumontavęs šildymo katilą) bent vieną šildymo katilinę, kurios galia ne mažiau, kaip 0,4 MW, atliktų darbų vertė ne mažiau **150 000** Eur be PVM.  *\*Tinkamai reiškia, kad visa sumontuota katilinės įranga veikia be trūkumų.* | ***Pateikiama su pasiūlymu:*** *EBVPD ir per paskutinius 5 metus atliktų darbų sąrašas (Pirkimo sąlygų priedas Nr. 11)*  ***Dokumentai, kuriuos turės pateikti galimas laimėtojas:***  1. Užsakovų pažyma, kurioje nurodoma, kad šildymo katilinė yra pilnai įrengta, sumontuota įranga veikia tinkamai, nurodoma katilinės galia, atliktų darbų vertė. | Tiekėjas. Jei pasiūlymą teikia ūkio subjektų grupė, šį kvalifikacijos reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus.  Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų.  Subtiekėjams šis reikalavimas nenustatomas.  Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju bus vertinami būtent konkretaus ūkio subjekto, dalyvaujančio viešajame pirkime, atlikti darbai, jų apimtis, vertė, o ne visas vykdytos sutarties objektas. |
|  | **Techninis ir profesinis pajėgumas** | | |
|  | Tiekėjas turi pasiūlyti bent vieną specialistą, kuris, tiekėjui laimėjus pirkimą, vykdys suvirinimo darbus.  Pasiūlytas suvirintojas turi turėti galiojantį suvirintojo kvalifikacijos pažymėjimą, atitinkantį standartą ISO 9606-1:2017 „Suvirintojų kvalifikacijos tikrinimas. Lydomasis suvirinimas. 1 dalis: Plienas“ arba lygiavertį dokumentą, įrodantį kvalifikaciją atlikti atitinkamus suvirinimo darbus. | *1) Siūlomų specialistų sąrašas, parengtas pagal 12 priede nurodytą formą (įrašomas bent 1 siūlomas specialistas).*  *Pastaba. Jei pasitelkiami specialistai nėra tiekėjo ar tiekėjo pasitelkiamo subtiekėjo darbuotojai pasiūlymo pateikimo metu, turi būti pateikti dvišaliai dokumentai, įrodantys, kad laimėjimo atveju jie bus įdarbinti.*  *2) Kvalifikacijos atestatas ar kiti reikiamą kvalifikaciją įrodantys dokumentai.*  *CVP IS priemonėmis pateikiamos skaitmeninės dokumentų kopijos.* | *- jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti;*  *- tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų;*  *· subtiekėjai – jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.* |

**Tiekėjams keliami reikalavimai dėl kokybės vadybos sistemos ir (ar) aplinkos apsaugos vadybos sistemos standartų reikalavimai**

1. Perkantysis subjektas nereikalauja, kad tiekėjai laikytųsi kokybės vadybos sistemos standartų.

2. Tiekėjai turi atitikti šiame priede nustatytus reikalavimus dėl aplinkos apsaugos vadybos sistemos standartų laikymosi.

| **Eil. Nr.** | **Reikalavimas dėl kokybės vadybos sistemos ir (arba) aplinkos apsaugos vadybos sistemos standartų laikymosi.** | **Atitiktį reikalavimui įrodantys dokumentai** | **Subjektas, kuris turi atitikti reikalavimą** |
| --- | --- | --- | --- |
| **1.** | **Kokybės vadybos sistemos taikymas** | | |
| 1.1. | *NETAIKOMA* |  |  |
| **2.** | **Aplinkos apsaugos vadybos sistemos taikymas** | | |
| 2.1. | Vykdydamas įsipareigojimus pagal sutartį tiekėjas turi taikyti aplinkos apsaugos vadybos sistemos reikalavimus pagal standartą LST EN ISO 14001 arba Europos Sąjungos aplinkosaugos vadybos ir audito sistemą (EMAS) ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais (kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba tarptautinius sertifikavimo standartus), ar kitais tiekėjo pateiktais lygiaverčiais įrodymais, kurie patvirtintų, kad jo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus.  **(Sertifikavimo sritis: šildymo įrangos ir jos priedų gamyba, bandymai).** | Pateikiama:  Emas arba LST EN ISO 14001 sertifikatas arba kitas aplinkos apsaugos vadybos sertifikatas, pagrįstas atitinkamais europos arba tarptautiniais standartais (kuriuos yra patvirtinusios sertifikavimo įstaigos, atitinkančios europos sąjungos teisės aktus arba tarptautinius sertifikavimo standartus), išduotas kitose valstybėse narėse įsteigtų nepriklausomų įstaigų. Perkantysis subjektas pripažįsta ir kitose europos sąjungos valstybėse - narėse įsisteigusių nepriklausomų įstaigų išduotus lygiaverčius sertifikatus. Perkantysis subjektas priima ir kitus tiekėjo lygiaverčių kokybės vadybos užtikrinimo priemonių įrodymus, patvirtinančius, kad jo kokybės vadybos užtikrinimo priemonės atitinka reikalaujamą kokybės vadybos užtikrinimo standartą.  Pateikiamos skaitmeninės dokumentų kopijos. | 1) Jeigu pasiūlymą teikia ūkio subjektų grupė – reikalavimą turi atitikti ūkio subjektų grupės narys (-iai), atsižvelgiant į jų prisiimamus įsipareigojimus pirkimo sutarčiai vykdyti;  2) Tiekėjas gali remtis kitų ūkio subjektų pajėgumais atsižvelgiant į jų prisiimamus įsipareigojimus pirkimo sutarčiai vykdyti;  3) Subtiekėjai turi laikytis reikalaujamų aplinkos apsaugos vadybos sistemos standartų, atsižvelgiant į jų prisiimamus įsipareigojimus pirkimo sutarčiai vykdyti |

\_\_\_\_\_\_\_\_

1. [↑](#footnote-ref-1)